Kuvitelkaa seisovanne kadulla, missä tahansa Amerikassa,
ja japanilainen mies lähestyy ja kysyy:
"Anteeksi, mikä on tämän korttelin nimi?"
Vastaatte: "Olen pahoillani, tämä on Oak Street ja tuo on Elm Street."
"Tuo on 26. katu ja tuo 27."
Hän sanoo: "Okei. Mikä on tuon korttelin nimi?"
Sanotte: "Öh, kortteleilla ei ole nimiä.
Kaduilla on nimiä. Korttelit ovat vain
nimeämättömiä alueita katujen välillä."
Hän lähtee, hämmentyneenä ja pettyneenä.
Kuvitellaan olevamme kadulla Japanissa,
käännytte vastaantulijan puoleen ja sanotte:
"Anteeksi, mikä on tämän kadun nimi?"
Hän sanoo: "Tämä on kortteli 17 ja tuo on kortteli 16."
Sanotte: "Okei, mutta mikä on tämän kadun nimi?"
Hän sanoo: "No, kaduilla ei ole nimiä.
Kortteleilla on nimiä.
Katso Google Mapsia; tässä on kortteli 14, 15, 16, 17, 18, 19.
Kaikilla kortteleilla on nimet.
Kadut ovat vain nimeämättömiä alueita kortteleiden välissä."
Sanotte: "Okei, miten tiedätte kotiosoitteenne?"
Hän vastaa: "Helppoa. Tämä on alue kahdeksan.
Tämä on kortteli 17, talo numero yksi."
Sanot: "Okei.. Mutta kävellessäni kadulla
huomasin, että numerot eivät ole järjestyksessä."
Hän sanoo: "Toki ovat. Ne ovat rakentamisjärjestyksessä.
Ensimmäiseksi rakennettu talo korttelissa on numero yksi.
Toiseksi rakennettu on talo numero kaksi.
Kolmas on numero kolme. Se on helppoa ja selkeää."
Minusta on hienoa, että joskus tarvitsee
mennä maailman toiselle puolelle
huomatakseen oletuksia, joita ei tajunut olevan,
ja tajutakseen, että päinvastainen voi myös olla totta.
Esimerkiksi, Kiinassa on lääkäreitä,
jotka uskovat tehtäväkseen pitää asiakkaat terveinä.
Joka kuukausi heille maksetaan,
paitsi potilaan sairastuessa -- koska he epäonnistuivat työssään.
He ansaitsevat terveydestä, eivät sairaudesta.
(Aplodeja)
Musiikissa ajattelemme "ykköstä"
iskuna, aloituksena. Yksi, kaksi, kolme, neljä.
Mutta länsiafrikkalaisessa musiikissa
"yksi" on päätös,
kuten piste lauseen lopussa.
Sen kuulee paitsi musiikissa, myös laskutavassa.
Kaksi, kolme, neljä, yksi.
Ja tämä kartta on myös todenmukainen.
(Naurua)
On sanonta, että mitä ajattelettekin Intiasta,
sen vastakohta on myös totta.
Joten ei unohdeta, TEDissä tai muualla,
että mitä nerokkaita ideoita kuulettekin,
sen vastakohta voi myös olla totta.
Domo arigato gozaimashita.